En svane forvildede sig her til morgen ud på Amagermotoren i området ved Avedøre og Kalvebod Brygge, hvor den var skyld i en større kø i den tidlige morgentrafik.

Men med lidt omsorgsfuld hjælp fra Københavns Politi lykkedes det at få det nødstedte eksemplar af Danmarks nationalfugl i sikkerhed.

- En svane var blevet fanget i nødsporet langs Amagermotorvejen. På grund af et hegn kunne den ikke komme væk, for det en fugl, som har brug for en rimelig lang tilløbsbane for at sætte af.

- Heldigvis kom der en patruljevogn, som kunne indfange svanen, og betjentene valgte at tage den med i bilen. Herefter blev den sat af igen ved det nærmeste sikre sted, fortæller vagtchef Henrik Moll fra Københavns Politi.

Efterfølgende kunne morgentrafikken igen flyde frit på den stærkt trafikerede motorvej.